kardosdrur/scandi-wiki huggingface dataset:
Ursula Franklin

Ursula Martius Franklin (født 16. september 1921, død 22. juli 2016) var en canadisk metallurg fysiker, forfatter og underviser, som underviste på University of Toronto i over 40 år. Hun var forfatter af The Real World of Technology baseret på hendes Massey-foredragsserie fra 1989, The Ursula Franklin Redder: Pacifism as a Map, som er en samling af hendes skrifter, interviews og foredrag, samt Ursula Franklin Speaks: Thoughts and Afterthoughts med 22 af hendes taler og fem interviews fra perioden 1986-2012. Franklin var aktiv kvæker og arbejdede for pacifistiske og feministiske sager. Hun skrev og talte omfattende om krigens meningsløshed og forbindelsen mellem fred og social retfærdighed. Franklin har modtaget talrige ærespriser, herunder Governor General's Awards in Commemoration of the Persons Case for sit arbejde for piger og kvinders ligeværdighed i Canada og Pearson Medal of Peace for sit arbejde for at fremme menneskerettigheder. I 2012 blev hun optaget i Canadian Science and Engineering Hall of Fame, og et gymnasium i Toronto er opkaldt efter hende: Ursula Franklin Academy.

Franklin var bedst kendt for sit forfatterskab om politiske og sociale effekter af teknologien. For hende var teknologien meget mere end maskine, gadgets og elektronik. Det er et sammenhængende system, der også omfatter metoder, procedurer, organisation og "mest af alt, et tankesæt." Hun skelnede mellem holistiske teknologier, som anvendes af faglærte arbejdere eller håndværkere, og præskriptive teknologier, der er knyttet til arbejdsdeling i storskalaindustri. Holistiske teknologier lader håndværkeren styre deres eget arbejde fra start til slut. Præskriptive teknologier organiserer arbejdet som en serie af trin, som kræver styring fra en overordnet leder. Franklin hævdede, at dominansen af præskriptive teknologier i nutidens samfund modarbejder evnen til kritisk tænkning og fremelsker en "acceptkultur."

Feminister fra Canada
Fysikere fra Canada

Canadiere i 1900-tallet
Canadiere i 2000-tallet
Kong Asgers Høj

Kong Asgers Høj er en jættestue 1 km nordvest for landsbyen Sprove på øen Møn. Jættestuen er åben for offentligheden, men det anbefales at medbringe en lommelygte. Ca. 150 m syd for Kong Asgers Høj ligger Sprove stordysse.

Købmanden og amatørarkæologen Gustav C. Hage fra Stege foretog 1839 en udgravning i højen, men fandt kun et par flinteflækker, en 600 år yngre stridsøkse og ødelagte skeletdele, som ikke kunne bestemmes nærmere. Fundene blev afleveret til Nationalmuseet, og jættestuen blev fredet 1861. Højen er måske allerede blevet plyndret i oldtiden i forbindelse med de sidste gravlæggelser i jættestuen. Fundet af den omkring 600 år yngre stridsøkse kan tyde på, at jættestuen var i brug lang tid efter dens opførelse omkring 3200 f. Kr. Der findes ingen myter og sagn om Kong Asger.

På østsiden fører en 11 meter lang gang ind til det 10 m lange, 2 m brede gravkammer er meget regelmæssigt og næsten fuldstændig symmetrisk opbygget omkring gangåbningen i midten af kammerets sydøstlige langside. Højen er rejst af 19 bæresten og 7 dæksten og er dateret til ca. 3300-3200 f.Kr. Man kan bevæge sig oprejst rundt i kammeret. I kammerets gavle står begge steder 2 dæksten, og gavlene er i begge identisk tilspidsede ud mod højen. Loftet plant på grund af dækstenenes flade og måske i stenalderen af kløvede nedadvendte sider og af de under opførelsen placerede indskudte sten over kammerets bæresten, således at dækstenene fik en plan flade at ligge på.

De to med dæmning forbundne øer Møn og Bogø med et samlet areal på kun 231 km² har 119 kendte stengravhøje fra bondestenalderen. 38 af dem er bevaret og fredet. 21 af dem er jættestuer fra Tragtbægerkulturen, der opstod mellem 3500 og 2800 f. Kr.

Bryghuset Møn, Stege, brygger en øl med navnet Kong Asgers Ale.

Litteratur 
 Karsten Kjer Michaelsen: Politikens bog om Danmarks oldtid. Politiken, København 2002, , s. 212.

Eksterne henvisninger og kilder 
 
 www.fortidsmindeguide 
 www.youtube

Møn
Stenalderstensætninger i Danmark
Jættestuer i Danmark
Pedro Passos Coelho

Pedro Passos Coelho (født 24. juli 1964 i Coimbra) er en portugisisk politiker og økonom. Han var landets premierminister fra 2011 til 2015.

Passos Coelho var leder for Partido Social Democrata, et socialliberalt parti, fra 2010 til 2018. Han er uddannet økonom fra Universidade Lusíada de Lisboa og har været leder af sin partigruppe i Portugals parlament.

Den 21. juni 2011 blev han indsat som Portugals premierminister, i det regeringen Passos Coelho kom til magten efter parlamentsvalget i Portugal 2011.

Portugals premierministre
Økonomer fra Portugal
Wendeburg

Wendeburg er en kommune med godt 10.100 indbyggere (2013) i Landkreis Peine i den østlige del af den tyske delstat Niedersachsen.

Geografi 
Wendeburg ligger ved den nordveslige bygrænse til Braunschweig. Kommunen er præget af landbrugslandskab, men der er i de senere år blevet bygget i alle landsbyerne. Alligevel bliver de traditionelle strukturer beholdt, så det er en  „Idylle im Grünen“. I Wendeburg er der fliluftsbad og et stort indkøbscenter

Vandløbene Aue und Erse løber gennem kommunen fra syd mod nord ligesom Stichkanal Salzgitter, der forbinder byen Salzgitter med den øst-vestgående Mittellandkanal som dem møder i kommunen.

Nabokommuner 
Mod nord ligger kommunen Edemissen, mod nordøst
Samtgemeinde Papenteich, mod sydøst Braunschweig, mod syd Vechelde
og mod vest Peine.

Inddeling 

 Bortfeld (2494 indb.)
 Harvesse (410 indb.)
 Meerdorf (1136 indb.)
 Neubrück, herunder Ersehof (1366 indb.)
 Rüper (198 indb.)
 Sophiental (489 indb.)
 Wendeburg (med bydelene Wendezelle og Zweidorf: 4234 indb.)
 Wense (286 indb.)
(indb. pr. 2013)

Eksterne kilder/henvisninger 

 Byens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Foundation for a Free Information Infrastructure

Foundation for a Free Information Infrastructure (da. Organisationen for en fri information-infrastruktur) eller FFII, er en idealistisk forening med hovedsæde i München, Tyskland.

Softwarepatenter 

FFII er blandt andet kendt for at være aktiv i kampen mod Softwarepatenter som skabte opmærksomhed især i 2005, hvor Europaparlamentet stemte om et direktiv, der skulle fritage datarelaterede opfindelser for patentregler. 6 juli 2005 nedstemte Europaparlamentet direktivet med 648 stemmer mod.

Noter 

Internationale organisationer
Atifete Jahjaga

Atifete Jahjaga (født 20. april 1975 i Đakovica) var Kosovos fjerde præsident fra 2011 til 2016.

Hun blev nomineret som præsidentkandidat 6. april 2011, og fik 80 af de 100 stemmer som deltog i afstemningen i Kosovos nationalforsamling 7. april.

Kosovos præsidenter
Politikere fra Kosovo
Karl von Bödecker

Karl von Bödecker (Boedecker) var en tysk marineofficer, som under 1. verdenskrig var kommandant på 4 af den tyske Kaiserliche Marines luftskibe, deriblandt L 30, mens det i april 1917 var stationeret på luftskibsbasen i Tønder.

Luftskibskommandant 
Premierløjtnant (Oberleutnant zur See) von Bödecker var kommandant på:
 L 16. Luftskibet udførte i alt 12 bombetogter mod England, landede 8. februar 1917 på den østfrisiske ø Juist for den vinter at overbringe forsyninger og blev 19 oktober 1917 ødelagt ved Brunsbüttel på en øvelsestur fra Nordholz
 L 30 fra 20. april til 16. september 1917, se nedenfor.
 L 41. Luftskibet udførte i alt 4 bombetogter mod England og brugtes fra 11. december 1917 kun som skoleluftskib
 L 61 fra 21. maj 1918 til 29. oktober 1918 stationeret i Ahlhorn. Luftskibet deltog i 2 bombetogter mod England  og bombarderede 12. april 1918, under ledelse af med kommandant Ehrlich, højovnene i Wigan ved Liverpool, på det sidste effektive bombetogt under krigen.   I august 1920 fløj von Schiller luftskibet fra Wittmundhafen på en sidste prøvetur rundt i Nordtyskland og inden det skulle overgives til Italien som krigsskadeerstatning under navnet Italia. Allerede 28. august ødelagdes Italia efter passage over Rom, ved sin første landing.

L 30's bombning i Livland i september 1917 
Bödecker overtog 20. april 1917 luftskib L 30 på basen i Tønder og flyttede 2. maj luftskibet til Seerappen 15 km vest for Kaliningrad (tysk: Königsberg). Han udførte under Operation Albion rekognosceringer på den baltiske front og deltog 7./8. september 1917 i bombardementet af stationsbyerne Valmiera (tysk: Wolmar) og Valka (tysk: Walk) i Livland (nu Letland) på jernbaneforbindelsen mellem Riga og den russiske by Pskov, men afløstes 16. september af kommandant Werner Vermehren, som foretog yderligere 3 bombetogter.

Den 20. november 1917 blev Bödecker igen kommandant på L 30, som dog ikke kom i tjeneste, men forblev i hangaren i Seerappen, hvor det i 1920 blev demonteret og stumperne udleveredes til Belgien som krigsskadeerstatning.

Forveksling 
Karl von Bödecker må ikke forveksles med:
 Karl Friedrich Georg von Bodecker (1875-1957), som 1914 sendtes til Østasien, i starten som korvetkaptajn på kanonbådene Tiger og Jaguar, men han blev syg og var fanget i Japan indtil 1919 og kom hjem 1920. Han blev i 1923 kontreadmiral.  
 Carl Heinrich Friedrich Boedecker (1883-1977), som under 1. verdenskrig var reserveløjtnant og kemiker for ingeniørkomiteen i Berlin. Senere blev han fabriksleder på en kemifabrik i Berlin-Britz

Eksterne links 
 Kapitänleutnant Bödecker - luftschiff.de
 Zeppelin L 30 - Luftschiffe in Tondern  - Zeppelin L30  - zeppelin-museum.dk

Se også 

Tysklands militære personel i 1. verdenskrig
Luftskibsbasen i Tønder
Augustin Matata Ponyo

Augustin Matata Ponyo Mapon (født 5. juni 1964) er en congolesiske politiker, som siden april 2012 har været premierminister Den Demokratiske Republik Congo. Tidligere var han fra februar 2010 og frem til april 2012 finansminister; som premierminister har han også ansvaret for Congos finansministerium. Den 25. oktober 2021 vil Matata Ponyo blive prøvet i forfatningsdomstolen for underslæb af offentlige midler i Bukanga Lonzo -sagen. Den 15. november 2021 meddelte en dommer ved forfatningsdomstolen, at forfatningsdomstolen erklærede sig inhabil til at retsforfølge Augustin Matata Ponyo og de to andre tiltalte. Derfor er sagen nu afsluttet i denne jurisdiktion.

Kilder 

Politikere fra Demokratiske Republik Congo
Thura (skib, 1857)

Kanonbåden Thura var et dansk krigsskib, og blev søsat og taget i brug i 1857 med navnet Skruekanonbåd nr. 1. Skibet blev bygget på Orlogsværftet og var det første jernskib fra værftet. I 1860 blev navnet ændret til Thura, og sammen med fem tilsvarende kanonbåde omtales skibene som Thura-klassen. Kanonbåden gjorde tjeneste til 1881 og blev ophugget i 1884. Skibet var opkaldt efter kaptajn Albert de Thurah, der faldt i slaget på Reden i 1801.

Konstruktion 
Thura-klassen var ret simple konstruktioner - udfordringen i dem var, at Orlogsværftet for første gang skulle bygge skibe af jern. Foruden dampmaskineriet var de to master forsynet med rigning, så der kunne suppleres med sejl. Skibets to kanoner var anbragt i hver sin udbygning ("svalerede") foran skorstenen, og der var tale om 30-punds glatløbet skyts med kanonvægt på 50 centner og kaliber 16,2 cm L/18. I 1868 blev kanonerne udskiftet med riflede 24-punds (15,4 cm), stadig med kanonvægt 50 centner. De nye kanoner var langt mere træfsikre. I midten af 1870'erne blev de svære kanoner suppleret med to 9 cm (4 punds) riflede forladere, der både kunne bruges til signalgivning og til forsvar mod mindre skibe.

Tjeneste 
Thura var udrustet under den 2. slesvigske krig og gjorde blandt andet tjeneste i Lillebælt. Den 23. februar 1864 blev skibet beskudt af et preussisk batteri på Stenderup Hage (ved Sønder Stenderup). Thura skød tilbage og sårede en enkelt preussisk soldat.

Referencer

Litteratur 
 Sven E. Thiede, Dansk Søartilleri 1860-2004, Tøjhusmuseet 2004, 

Kanonbåde fra Danmark
Peter Sunde

Peter Sunde Kolmisoppi (født 13. september 1978 i Uddevalla; også kendt under aliaset brokep) er en norsk-finsk dataspecialist og en af personene som fronter BitTorrent–websitet The Pirate Bay. Han er bror til Mats Kolmisoppi.

Sunde har baggrund som IT-specialist og blev i 00'erne involveret i  piratbevægelsen, og blev aktiv i Piratbyrån og The Pirate Bay. Sunde blev på et tidspunkt The Pirate Bays talsmand.

Den 31. januar 2008 blev Sunde sammen med Fredrik Neij, Gottfrid Svartholm og Carl Lundström tiltalt i Sverige for medvirken og forberedelse til ophavsretskrænkeler via The Pirate Bay. Den 17. april 2009 blev de fire hver især idømt  et års fængsel, samt totalt 30 millioner svenske kroner i  erstatning til de musik-, film- og pladeselskaber, der  fremsatte krav under søgsmålet. 

Han har stillet op til Europa-Parlamentet for Finlands Piratparti. Få dage efter valget blev Sunde den 31. maj 2014 anholdt  nær Malmö, Sverige.

Udvikling af betalingssystemer 
Peter Sunde har sammen med Linus Olsson udviklet mikro-betalingssystemet Flattr, der giver besøgende på hjemmesider mulighed for at give små donationer til udvikleren ved at klikke på en knap "Flattr this". Efter Wikileaks' læk af intern kommunikation mellem amerikanske ambassader, besluttede en række betalingsformidlingsvirksomheder at blokere betalinger til Wikileaks. Flattr fortsatte imidlertid med at formidle penge til Wikileaks.

Den 10. juli 2013 præsenterede Peter Sunde sammen med Leif Högberg og Linus Olsson "Hemlis", en applikation, der fungerer som en lukket messaging platform, der krypterer kommunikation mellem to brugere involveret i chat.

Noter

Kilder
«Snabbguide – allt du behöver veta om rättegången» Svenska Dagbladet 15.02.09
«Jag känner inte att jag gör något fel» Sydsvenskan 07.02.09

Eksterne links 

brokep.com
Sundes blog

The Pirate Bay
Programmører
Personer fra Sverige
Flattr

Flattr er et mikrobetalingssystem, der blev lanceret i marts 2010. Flattr blev etableret af Peter Sunde og Linus Olsson og giver besøgende på hjemmesider mulighed for at betale små månedlige beløb og derefter klikke på knapper på sider for at fordele de penge der er indbetalt på de sider, der er klikket på. Brugerne indbetaler minimum 2 euro per måned. Sunde udtalte ved lanceringen til BBC, at "the money you pay each month will be spread evenly among the buttons you click in a month. We want to encourage people to share money as well as content."

Noter

Eksterne links 
 Flattr 
 Flattr – tjen penger på det du lager  i DinSide 20. juli 2010
 Pirate Bay-Peter vil ta bort «de gamle idiotene»  i Dagbladet 25. februar 2010

Elektroniske betalingssystemer
Otto Strasser

Otto Johann Maximilian Strasser (tysk: Straßer, se ß) (10. september 1897 – 27. august 1974) var en tysk politiker og medlem af det nazistiske parti. Otto Strasser var sammen med sin bror Gregor Strasser begge medlemmer af Hitlers NSDAP, men brød med dette. Otto Strasser var stifteren af Die Schwarze Front i 1930, en gruppe som skulle splitte nazistpartiet og overtage det efter Hitler. Fra Hitlers magtovertagelse i 1933 var Strasser i eksil. Han vendte efter 2. verdenskrig tilbage til Tyskland i 1955.

Referencer

Noter

Trykte kilder
 Karl Otto Paetel: Otto Strasser und die „Schwarze Front“ des „wahren Nationalsozialismus“. In: Politische Studien. Zweimonatsschrift für Politik und Zeitgeschehen. Band 8.1957. Hanns-Seidel-Stiftung, München 1957, , S. 269-281.

Politikere fra Tyskland
Nazister fra Tyskland
George Lincoln Rockwell

George Lincoln Rockwell (9. marts 1918 i Bloomington, Illinois - 25. august 1967 i Arlington, Virginia) var amerikansk løjtnant i den amerikanske flåde og grundlægger af American Nazi Party i 1959. Rockwell var en af frontfigurerne i den nynazistiske bevægelse i efterkrigstidens USA. Han blev i 1967 myrdet af pistolskud da han forlod et indkøbscenter, nynazisten John Patler blev senere dømt for mordet.

Se også 
 Myrdede amerikanske politikere

Nynazisme
Personer fra Illinois
Politikere fra USA
Anton Mussert

Anton Adriaan Mussert (født 11. maj 1894 i Werkendam, død 7. maj 1946 i Den Haag) var en af lederne af Hollands Nationalsocialistiske Bevægelse og dens de jure-leder. Som sådan var han en af de mest prominente nationalsocialister i Holland.

Under 2. verdenskrig var han i stand til at beholde sin position, på grund af den støtte han modtog fra tyskerne. Efter krigen blev han dømt til døden og henrettet for landsforræderi.

Referencer 

Nederlændere i 2. verdenskrig
Personer henrettet for kollaboration med det nationalsocialistiske Tyskland
Personer fra Noord-Brabant
Personer henrettet ved skydning
Mohammed Nadir Shah

Mohammed Nadir Shah (født Mohammed Nadir 9. april 1883 - 8. november 1933) var konge af Afghanistan fra 1929 til han blev dræbt i 1933. Han havde tidligere været Amanullah Khans krigsminister.

Konger af Afghanistan
Politikere fra Afghanistan
Myrdede regenter
Amanullah Khan

Ghazi Amir Amanullah Khan (1. juni 1892 - 25. april 1960) var Afghanistans konge fra 1919 til 1929. Han ledede Afghanistan under uafhængigheden fra Storbritannien, og hans styre var præget af store politiske og sociale ændringer.

Emirer af Afghanistan
Konger af Afghanistan
Midnight Express

Midnight Express er en prisbelønnet britisk-amerikansk dramathriller fra 1978 instrueret af Alan Parker og med manuskript af Oliver Stone. Hovedrollen spilles af Brad Davis. Filmen bygger på en selvbiografisk bog med samme titel skrevet af Billy Hayes fra 1977. Bogen bygger på hans oplevelser i et tyrkisk fængsel i 1970'erne.

Eksterne Henvisninger 

Dramafilm fra USA
Amerikanske film fra 1978
Jon A. Vereide

Jon A. Vereide (-) var en norsk landmand og lokalpolitiker i Gloppen. Han var uddannet agronom, og blev borgmester i Gloppen i Sogn og Fjordane første gang fra 1914 til 1919, og igen fra 1923 til 1928.

Vereide giftede sig i 1899 med Oline Lotsberg fra Lote. De fik seks børn.

Kilder 
 NRK: "Borgmestre i Gloppen Kommune"
 Per Sandal: «Soga om Gloppen og Breim», Band IV, 1992, 

Landmænd fra Norge
Ditte Vind

Ditte Folden Vind (født 2. januar 1994) er en dansk håndboldmålvogter, der spiller for TTH Holstebro. Hun har tidligere spillet for FCM Håndbold, Nykøbing Falster Håndboldklub, Aarhus United og HC Odense.

Eksterne henvisninger 
 Spillerinfo hos hcodense.dk 

Håndboldspillere fra Aarhus United
Håndboldspillere fra HC Odense
Håndboldspillere fra FC Midtjylland Håndbold
Håndboldspillere fra Danmark
Håndboldspillere fra Nykøbing Falster Håndboldklub
Katja Marcher

Katja Lausen-Marcher (født 7. oktober 1992) er en dansk håndboldspiller (højre fløj). Hun har tidligere spillet for Viborg HK, Slagelse FH og HC Odense. Hun har også tidligere spillet på det danske U-landshold.

Hun er kæreste med GOG's Mark Strandgaard.

Eksterne henvsinger 
 Spillerinfo på hcodense.dk 

Håndboldspillere fra Danmark
Håndboldspillere fra Viborg HK
Håndboldspillere fra Slagelse FH
Håndboldspillere fra HC Odense
Fjellebroen

Fjellebroen (også stavet Fjællebroen) var en mindre havn beliggende i Vester Åby Sogn, Sallinge Herred, Svendborg Amt ved Nakkebølle Fjord under Fåborg toldsted.

Betydning som ladeplads fik Fjellebroen først, da slægten Hoffmann under kornhandelstiden begyndte at drive egentlig købmandshandel med udskibning af korn. I 1872 omtales stedet som udskibningssted i tilknytning til Strandhusene.

Noter

Litteratur 
 Ole Mortensøn: Faaborg skibsfart 1800-1920; København 1979; 

Ladepladser i Danmark
Lokaliteter i Faaborg-Midtfyn Kommune
Louise Føns

Louise Føns (født 18. februar 1985) er en dansk venstre fløj, der spiller for København Håndbold. Hun har tidligere spillet for Vejen EH. I 2018 blev hun Danmarksmester med København Håndbold. 
Hun har spillet på det danske ungdomslandshold. 
Hun er desuden uddannet journalist.

Eksterne henvisninger 
 Spillerinfo på kbhbold.dk 

Håndboldspillere fra Danmark
Håndboldspillere fra København Håndbold
Mette Iversen Sahlholdt

Mette Iversen Sahlholdt (født 22. juli 1977) er en tidligere dansk håndboldmålvogter, der har optrådt for GOG, HC Odense og Nykøbing Falster Håndboldklub. Hun har også tidligere været en del af det danske kvindelandshold, hvor hun har spillet 42 landskampe. Til EM i 2014 blev hun skrevet ind i den store 28 mands bruttotrup, og hun var derfor en mulig gardering, hvis der skulle opstå skader.

Hun stoppede karrieren efter sæsonen 11/12, men gjorde comeback i sæsonen 13/14.

Eksterne henvisninger 
 Spillerino hos www.nfh.dk

Personer fra Svendborg 
Håndboldspillere fra Danmark
Håndboldspillere fra GOG
Håndboldspillere fra HC Odense
Håndboldspillere fra Nykøbing Falster Håndboldklub
Konstantin Nikolajevitj af Rusland

Konstantin Nikolajevitj (, ; født 21. september 1827, død 25. januar 1892) var en russisk storfyrste, der var den næstældste søn af kejser Nikolaj 1. af Rusland. Han tilhørte huset Holsten-Gottorp-Romanov.

Konstantin var admiral i den russiske flåde, deltog i arbejdet med livegenskabets afskaffelse og var vicekonge i Polen fra 1862 til 1864.

Eksterne henvisninger 

Huset Holsten-Gottorp-Romanov
Personer fra Sankt Petersborg
Admiraler fra Rusland
Kongelige fra Rusland
Venus' fødsel

Venus' fødsel har flere betydninger:

Malerier 
 Venus' fødsel (Botticelli) af Sandro Botticelli
 Venus' fødsel (Bouguereau) af William Bouguereau
 Venus' fødsel (Cabanel) af Alexandre Cabanel
Tsuro

Tsuro er en brik-baseret brætspil designet af Tom McMurchie, oprindeligt udgivet af WizKids og nu udgivet af Calliope Games.

Tsuro er et brætspil for to til otte spillere. Hver spiller tager deres tur ved at vælge en brik fra deres "hånd", og placerer brikken på brættet for at bygge en sti, der begynder ved kanten af brættet og rejser rundt i interiøret. Formålet med spillet er at rejse stien og at undgå at ende din rejse udover kanten af brættet, og for at være den sidste brik på spillepladen.

Brætspil
McMurdosundet

McMurdosundet er et cirka 60 km (maksimum 74 km) bredt og 148 km langt sund mellem Ross Island og Victoria Land i Antarktis. Mod syd grænser sundet op mod Rossbarrieren og har derfor mere karakter af en bugt. McMurdosundet blev opdaget i 1841 af James Clark Ross under dennes sydpolsekspedition.

McMurdosundet er en vigtig adgangsvej til det antarktiske kontinent. Flere sydpolsekspeditioner har haft baser ved McMurdosundet, blandt andet ekspeditionerne under ledelse af Robert F. Scott og Ernest Shackleton. Ned til sundet, på Rossøen, ligger Antarktis' største samfund, den amerikanske forskningsstation McMurdo Station.

Galleri

Eksterne links 
 McMurdo Sound Encyclopaedia Britannica Online 
 Virtual Tour – McMurdo Station, Antarctica  University of Chicago

Antarktis' geografi
Det Sydlige Ishav
Farvande
Arabisk nationalisme

Arabisk nationalisme er en nationalistisk ideologi, som var udbredt blandt arabere i det 20. århundrede. Den var baseret på en opfattelse af, at landene fra Marokko til Den arabiske halvø skulle være forenede ved deres fælles sproglige, kulturelle og historiske arv. Panarabisme er en nært tilknyttet ideologi, som kæmper for dannelsen af en enkelt arabisk stat, men langt fra alle arabiske nationalister er tillige panarabister. Arabisk uafhængighed bruges om fjernelse eller minimering af al direkte vestlig påvirkning i Mellemøsten, og opløsningen af styrer i Den arabiske verden, som anses at være afhængige af støtte fra vesten til skade for deres lokalbefolkninger.

Den arabiske nationalisme modvirkes af splittelsen af islam i to retninger, sunni og shia, som indbyrdes bekæmper hinanden. Der har gennem tiden været flere forsøg på at føre en politisk baseret på arabisk nationalisme, men de har som regel været kortvarige.

Noter
Curt Lowens

Curt Lowens (født 17. november 1925 i Allenstein - 8. maj 2017) var en tysk skuespiller, såvel på teater som i film og TV, samt overlevende fra Holocaust, der tillige reddede ca. 150 jødiske børn i løbet af Holocaust. I 1947 emigrerede han med sin familie til USA.

Eksterne henvisninger 
 

Skuespillere fra Tyskland